LidanRubinov/Halacha-QA huggingface dataset:
שאלה: התאהבתי במדריך שלי: :) אני במצב טיפה מסובך אני נמצאת בבני עקיבא וכבר בערך חצי שנה שאני מאוהבת במדריך שלי. הוא לא יודע מזה ואני כמעט בטוחה שזה לא הדדי. הוא יצא כבר מההדרכה אבל זה עדיין טיפה בעייתי. מה אני אמורה לעשות??
תשובה: לך שחר היקרה וממש סליחה על העיכוב בתשובה זה טבעי ונורמלי לחלוטין להתאהב במדריך שלך. למעשה זה קורה לעשרות ומאות בנות בכל הארץ. אני חושב שכדאי לשים לב לשני דברים. קודם כל, לנסות לנתח בשכל את ההתאהבות. האם באמת את מכירה את המדריך שלך? אין ספק שבהדרכה בולטות התכונות החיוביות שלו - העוצמה שלו, המנהיגות שלו וכו, ולעומת זאת, התכונות השליליות שלו קצת מסתתרות. בכלל, כל הסיטואציה הזו שאת חניכה והוא מדריכה גורם לתחושה טבעית שהוא המוביל ואת הולכת אחריו. לכן, כדאי לשנן לעצמך, שבאופן עקרוני זה לא הדרך הבריאה והטובה למצוא בן זוג. בע"ה את צריכה לגדול ולהתפתח, את צריכה לחזק בך את הצדדים הטובים ולהתמודד עם הצדדים הפחות טובים. בע"ה ככל שתאמיני בעצמך יותר ויותר כך ממילא בבוא הזמן תוכלי ליצור קשר אמיתי ובריא לקראת בניית בית נאמן בישראל. הדבר השני שכדאי לשים לב אליו, ש התאהבות  היא לא  סוף פסוק. זה לא שברגע שאת מרגישה תחושות כאלו, אז כבר את  תקועה. אפשר לנסות להמשיך הלאה בחיים יחד עם ההרגשות האלו. לדעת לומר לעצמך שהרגשות האלו הם טבעיים וביחד עם זה את צריכה להשקיע בתחומים אחרים בחיים. הנסיון מלמד שברוב המקרים עם הזמן הרגשות האלו מתעמעמים וזה חלק מתהליך ההתבגרות הכואב כל כך והמבורך כל כך חזקי ואמצי טוביה tsbias1 Gmail.com
שאלה: חרקים: איך מנקים עשב לימון גראס לחליטה, האם מספיק עם בגד או שצריך גם לשים צמר גפן מעל?
תשובה: מי שיודע ובקי בבדיקת תולעים יכול לבדוק ולהשתמש. ומי שלא בקי : יש לחלוט את העלים ולסנן את המים דרך מסננת כזאת או בד או צמר גפן.
שאלה: מקווה: חברה התחתנה לפני כמעט 20 שנה וביום חתונתה כשהיתה צריכה לטבול במקווה היא היתה בזמן המחזור החודשי שלה ועדיין נכנסה למקווה, החברה כבר גרושה ממזמן אבל היא רוצה לדעת איך היא יכולה לכפר על המעשה - האם יש מה עשות. אפרת
תשובה: קשה לענות על שאלה זו. מחד גיסא, מדובר במשהו שהוא חמור באמת, והוא מדיני כרת  מצד שני, נראה כי לאחר עשרים שנים - להיות כבול למעשה חמור יהיה דבר שיסתום את הדרך בפני תיקון. מה עושים? הופכים את התקלה הזו למנוע תיקון, בדיוק כפי שכתוב ברמב"ם בהלכות תשובה, כלומר: כמובן שמקבלים על עצמנו שלעולם לא ייעשה דבר כזה, אומרים ווידוי לפני ריבונו של עולם וכדו. בד בבד, מחפשים איזהו דבר בתחומי טהרה וצניעות בו מתקדמים ומקבלים על עצמנו דבר מסוים להתחזק בו, ואז הדבר הופך את הכישלון - למשהו שמצמיח את התיקון. האם היא יכולה ללכת בדרך זו?
שאלה: בראשית רש"י: הרב! רציתי להתחיל ללמוד את התורה כולה או לנסות אז התחלתי ללמוד את התנך מהבסיס נתקלתי בבעיה עם רש"י בספר בראשית פרק א פסוק כח המדבר על בריאת האדם. כתוב "ויברך אתם אלוקים" וגם כאשר ברא אלוקים את השרץ והעוף כתוב ויברך אתם אלוקים ובפרוש לברכה על השרץ והעוף כתב רש"י "לפי שמחסרים אותם וצדין מהם ואוכלים אותם הוצרכו לברכה" אם כן למה אותנו, בני האדם, היה צורך הרי אותנו לא מחסרים לא צדין ולא אוכלים! מתן בן שלוש
תשובה: יישר כוח עצום על הדרך שהתחלת בה, ועל השאלה. ברש"י הזה לא כתוב שזאת הסיבה היחידה לברכה. בני אדם בורכו כי יש חשיבות שהם יפתחו את העולם, ויתפקדו בו כצלם אלוקים. על כן, לא צריך להסביר למה הם בורכו. אולם כאשר מדובר על שרץ העוף - לא ברור למה הם צריכים ברכה, ועל כך ענה רש"י.
שאלה: העתקה במבחן: מה לעשות בסיטואציה שאני בכיתה באוניברסיטה שכל הסטודנטים חילונים ומישהו מבקש להעתיק? איך להגיד לו לא? עדיף לשקר מלענות?
תשובה: הדבר הנכון לעשות הוא לא לאפשר תרבות של העתקה. לא חייבים לומר "לא" נוקב וחד. אפשר לומר כי הדבר קשה לך כי את מנסה לחיות חיים ישרים וצודקים. ואם אין ברירה, אלא להחתמק בשקר - הדבר היותר נכון הוא להתחמק בשקר, מאשר להיות שותף לתרבות של שקר בהעתקות. הסיבה לכך היא שבעוד שההתחמקות שלך היא חלק מדיני "אם נבר תתבר", הרי שההימנעות מהעתקה היא הרבה יותר משמעותית.
שאלה: כיבוד הורים: האם יש בעיה לבת לעשות טיפול רפלקסולוגי לאמא שלה? במהלך הטיפול גם נגרם כאב למטופל.
תשובה: אם אמא רוצה בכך, ומסכימה, מותר ומצוה! רפואה וברכה! הרב אליקים לבנון www.yelm.co.il
שאלה: מאכל שבושל בכלי חלבי בשרי: בישלתי אורז פרווה בסיר חלבי, האם מותר לי לאוכלו יחד עם מאכל בשרי? ב יונת
תשובה: עיין:
שאלה: תותים השנה: מה מצב התותים בחורף השנה (תשע"ה) האם אפשרי לאכול כמו בשנה שעברה (כמובן אחרי בדיקות.)
תשובה: בשבועות אחרונים אנו עורכים בדיקות על תותים של חברות שונות מאזורים שונים בארץ. ביתיים המצב הוא שהתותים נגועים עם ריבוי גדול מאד של חרקים מסוגים שונים ומשונים. בסיום הבדיקה ( בימים הקרובים ) נפרסם הדרכה לציבור.
שאלה: לשון הרע על גרה?: יש לי שאלה קצת מוזרה. פשוט למדנו כמה צריך להיזהר בכבודם של גרים. אמרתי לאחי על אימא של חברה של שהתגיירה (האמא התגיירה) משהו שיכול להתפרש כלשון הרע. אמרתי לו שדיברתי איתה בשפה שלה, ונראה לי שהיא קצת לא הבינה מה הצוציקית הזאת מדברת איתה בשפה הזו. אני מציינת שהוא בכלל בכלל לא מכיר אותה,ולא יודע איך היא נראית. רק סיפרתי לו על מוצאה. האם זה היה לשון הרע??
תשובה: ראשית, יישר כוח על הרצון והמגמה להקפיד במה שראוי מאוד מאוד להקפיד בו. איני בטוח שהבנתי את הסיפור במלואו. לא ברור לי למה זה לשון הרע, ומה לא ר במה שאמרת. אולם לאמתו של דבר   זה גם לא כל כך משנה. הדבר העיקרי המשנה הוא שצריך להיזהר מאוד מאוד באונאת גר, כיוון שהתורה הגנה עליו עשרות פעמים, וקבעה שהיחס אליו צריך להיות יחס מיוחד. טוב מאוד שאת הולכת בכיוון הזה, וטוב מאוד שאת מחפשת את הדרכים להימנע מלומר לשון הרע, או למעלה מכך   להעציב גרים, ובכך את שומרת את הדרך של התורה. ויישר כוח
שאלה: כשרות בבית מלון: הוזמנו להתארח בשבת במלון עץ הזית בירושלים.יש שם כשרות של רבנות ירושלים בלבד מה אתם מציעים לעשות? האם ניתן לאכול מהאוכל? ממה מותר אסור?
תשובה: אין אנו ממליצים לאכול במקום עם תעודת כשרות רגילה.
שאלה: תבניות סיליקון: האם יש בעיה הלכתית בתבניות סליליקון?
תשובה: לא.
שאלה: מים חמים בשבת: לכב הרב רציתי לשאול לגבי שימוש במים חמים בשבת. קראתי על כך שרחיצת הגוף בחמים אסורה אך מותר לשטוף ידיו ופניו במים חמים. עד היום בבית הוריי, היה לנו דוד שמש ודוד חשמל, והבנתי שמותר לי להשתמש במים חמים בשבת מהברז לצורך הידים והפנים. לאחרונה עברתי עם אשתי לבית בו יש רק דוד חשמל. רציתי לדעת האם זה משנה את הדברים ולמה, או שעדין אני יכול לנהוג כפי שנהגתי. כמובן שלא מפעילים את הדוד בשבת ע"י שעון למשל.
תשובה: הנושא מורכב. השימוש בדוד שמש (לשיטות המיקילות) הוא רק בתנאי שהמים לא חוממו ביום שישי בחשמל אלא רק בשמש. בדוד חשמלי אפשר להשתמש רק אם ביום שישי לקראת שבת המים לא חמים בחום שהיד סולדת. הסיבה היא שכנגד יציאת מים נכנסים בשבת מים קרים והם מתחממים מהמים שיש בדוד. עיין תשובה מפורטת
שאלה: מסעדה כשרה: אני ספרדי שנוהג לאכול רק מהדרין, האם מותר לי לאכול במסעדה שכשרה בהכשר הרבנות והבשר שלהם כשר למהדרין (אכלתי פרגית עוף ולא בשר בקר) במסעדה עובדים רק יהודים, ואין חשש לבישולי עכו"ם, איתמר דנה 055-6667659
תשובה: יתכן שכן. אבל אפשר לדעת אך ורק אחרי שיחה רצינית עם המשגיח.
שאלה: אין מזל לישראל: הרב:) יש לי שאלה בנוגע ל אסטרולוגיה ואני ממש אשמח לתשובה מראש! חכמים קבעו שאין מזל בישראל אבל מה עם הגויים להם יש מזל? הרי הקב"ה קובע להם את הגורל ולפי שיטות מסוימות ביהדות לגויים יש השגחה פרטית אז האם המזל יכול לשנות את מה שנקבע להם? הרי אסטרולוגיה זה מזל
תשובה: ב"ה השאלה שיש לדון בה במקרה זה היא מהי משמעות הביטוי: "אין מזל לישראל". אנחנו רגילים לחשוב שהביטוי מזל הוא ביטוי לפעולה שמגיעה במקרה ללא שליטה של האדם. אולם, משמעותו של ה מזל  ביהדות היא דרכי ההתנהגות הטבעיות שקיימות בעולם, ולכן אין מזל לישראל משמעותו היא שעם ישראל אינו מתנהל כפי דרכי הטבע כמו שהגויים מתנהלים אלא לפי הנהגה ישירה מהקב"ה. הגויים, שרחוקים מהקב"ה דרכי ההתנהלות שלהם הן הדרכים הטבעיות הרגילות, לפי ה מזלות. יש עוד להוסיף שלכל יצור ויצור בעולם יש השגחה פרטית, כפי שמובא במדרש בבראשית רבה: "אמר רבי סימון אין לך כל עשב ועשב, שאין לו מזל ברקיע שמכה אותו, ואומר לו גדל", כלומר שלכל מה שנברא בעולם יש השגחה אלוקית שמלווה אותו, אך יש השגחה אלוקית שפועלת לפי דרכי הטבע הרגילות, כפי שהגויים מונהגים, ויש את הדרכים האלוקיות כפי שישראל מונהגים. בברכת התורה והארץ דוד davideign gmail.com
שאלה: טעם בכלים: ב"ה כמורה למדעים ברצוני לדעת מהו הטעם שנבלע בכלים? האם אפשר למדוד אותו כדי לדעת אם הוא נשאר או עבר? מה הכוונה שאומרים שהטעם נפגם?
תשובה: טעם המאכל שהתבשל בכלי. לכל חומר (מתכת, חרס,זכוכית, פלסטיק) יש קושר ספיגה מסוים. ניתן אף לראות את זה על קשר חיתוך. יתכן ואפשר למדוד את זה בתנאי מעבדה 3. שהטעם שהיה נבלע בכלי פג ונפסד. חכמים אומרים שהטעם הבלוע בכלי פג לאחר שהוא שוהה בכלי 24 שעות. עיין עוד
שאלה: אולמי הרימון: רציתי לברר בקשר לרמת הכשרות של אולמי הלימון שבקיבוץ עינת. מהי רמת הכשרות שם? האם ידוע לכם על בעיות כלשהן? אני מקפיד לאכול מהדרין. האם אפשר לאכול שם?
תשובה: כשרות רגילה. וכמו כל מקום של כשרות רגילה המקום אינו מתאים ליהודי שמקפיד לאכול כשרות מהדרין.
שאלה: הגומל: רציתי לשאול בפני מי ניתן להגיד הגומל? האם זה חייב להיות 10 גברים? ה
תשובה: לך ברכת  הגומל לחייבים טובות  היא אחת מברכות ההודאה שחכמים תקנו. ברכה זו צריכה להיות בציבור וכך ראוי להודות ולכתחילה שיושבים שם לפחות שני תלמידי חכמים. אנו לומדים מהו ציבור ממה שהקב"ה בתורתו כתב  עדה. עדה זו קבוצה של עשרה יהודים בוגרים ובלשון העם היא נקראת  מנין. אין צורך ואף ראוי שלא תעמוד אשה בפניהם אלא שהיא תברך והם והם ישמעו את הברכה (לא דרך מכשירים אלקטרוניים) והם יענו לה כמקובל. אם זו אשה שאינה רגילה לצאת מביתה לבית כנסת או למקומות בהם יש גברים, וכן לא באים אליה מבני משפחתה 10 גברים - עדיף שלא תברך ברכה זו. ותכוון להודות לקב"ה על מה שקרה לה שהיא אומרת בכל יום  הגומל חסדים טובים  בסוף ברכות השחר. ותזכי למצוות דוד לוי 098987548
שאלה: עבודה סיעודית ומגע: הרב, אני עובד בדירה סיעודית ואחת מדרישות העבודה הינה האכלה של אחת הדיירות הסובלת מנכות קשה אך עם אינטיליגנציה גבולית. האם ישנו איסור לכך?
תשובה: אם אתה יכול להאכיל אותה בלי נגיעה של "בשר בבשר" זה עדיף. מתוך תשובה של הרב רצון ערוסי לאישה שעובדת כסייעת: כלל גדול בדיני רפואה וסיעוד, שאנו כחברה יהודית צריכים לשאוף לכך, שרופא יטפל בחולה זכר, ורופאה בחולה נקבה, וכן אח סיעוד לזכר ואחות סיעודית לנקבה. אולם אם אין אח סיעודי, ואם אין לך עבודה אחרת, מותר לך לסעוד אותו. והשתדלי ביותר למעט בנגיעות, בעיקר בשר בבשר, כשאין בגד חוצץ, והתכווני אך ורק לשם קיום המצווה בלבד.
שאלה: כלי נגינה בשבת: כבוד הרב ברצוני לדעת האם מותר לנגן בשבת? אם כן, על אילו כלים, ואם לא אשמח לדעת מה הסיבה מראש ושבוע טוב
תשובה: לך הקב"ה בתורה ציוה את חכמים לגזור גזירות שישמרו על צביון ההלכה בכלל וגם השבת. זה נאמר בציווי "ועשיתם משמרת למשמרתי". אחד האיסורים שהם קבעו הוא לנגן בשבת. סיכום אסור לנגן בשבת על שום כלי דודלוי 098987548
שאלה: הלכות שנת אבל: שבוע טוב, אני נמצא בשנת אבל על מות אימי. בני הצעיר משתוקק לחגוג יום הולדת 10 עם חבריו לכיתה. אובדן אימי היה ונשאר קשה מאוד עבורי ואני מתלבט. האם לתת לבני לחגוג עם חבריו במקום ציבורי ללא נוכחותי? (ולתת לאשתי ביחד עם משפחתה לנהל את יום ההולדת) או לאכזב את הילד ולא לחגוג לו בכלל יום הולדת? לעצתך אודה,
תשובה: מהשמים תנוחם, לענ"ד עליך ללכת ליום ההולדת ולארגן אותו כפי שתכננתם או חשבת לפני פטירת אמך. האבא במסיבת יום ההולדת של בנו איננו שם כדי לשמוח אלא הוא שם בתפקיד, וכמו שמורה למוסיקה או אפילו נגן בתזמורת חתונות אינו מפסיד את פרנסתו בשנה זו, כך גם על ה אבא  ללכת לאירועי בנו מתוך היותו בתפקידו. בודאי שאין להמנע מלחגוג לו יום הולדת - זה עלול לגרום נזק לטווח ארוך. בבנין ירושלים תנוחמו דוד לוי 098987548 הערה אני יודע שיש החולקים על דברי, אבל זו דעתי והבנתי בתורה.
שאלה: שמיטה: אני יודע שמרק שבושלו בו ירקות שמיטה, מקבל קדושת שביעית. אשתי מכניסה למרק השבת גם עוף. (האם מקבל קדושה?) ואח"כ מוציאה את העוף מהמרק ומצרפת אותו לסיר העוף. (האם שאר העופות מקבלים קדושה מהעוף שהיה במרק?) הלכה למעשה.
תשובה: העוף מקבל קדושה. אם מתבשל אח"כ עם עוד עוף, הכל מתקדש. אם מניחים אותו בכלי עם עוף, השאר לא מתקדש. הרב אליקים לבנון www.yelm.co.il
שאלה: ברכת הגומל המשך: זה חלק מהתשובה שקיבלתי לגבי אמירת הגומל: ברכה זו צריכה להיות בציבור וכך ראוי להודות ולכתחילה שיושבים שם לפחות שני תלמידי חכמים. האם ניתן לומר זאת בפני נשים?
תשובה: מכ שכתבו לך "ציבור" הכוונה מניין, לברכת הגומל חייבים מניין   עשרה גברים יהודים מעל גיל 13. עייני תשובה מפורטת
שאלה: ברית בגיל בוגר: יש לי חבר בעבודה יהודי מאם (אביו לא יהודי), בגלל חילוקי דעות בין ההורים הוא לא עבר ברית מילה. יש לו מעט זיקה ועניין ליהדות במיוחד בגלל הקשר ביננו. איך אוכל להסביר לו את חשיבות עשית ברית עם הטקס, שלמיטב הבנתי הוא חשוב בשביל שהניתוח יחשב ברית ולא טיפול כירורגי רגיל, ושהסבל הכרוך שווה את זה?? ר
תשובה: לך יהודי מבוגר (מעל גיל מצוות) שלא נימול מבטל בכל יום מצוה עשה חמורה ביותר - כמו שיש לו חמץ בפסח או שהוא אוכל ביום כיפור. לכן, חובתו כיהודי, למול את עצמו בהקדם האפשרי. ברית מילה צריכה להעשות על ידי מוהל ירא שמים שיכול להיות גם בנוסף לכך רופא. ניתוח להסרת עורלה אינו  ברית, והרוצה לקיים ברית עם הקב"ה ואין לו עורלה - צריך להטיף דם ברית. ברית למבוגרים לא נעשית, כמובן, באופן פומבי, אלא יש מרכזים רפואיים המתמחים בכך. אני חושב שבית החולים ביקור חולים בירושלים הוא אחד מהם. בהצלחה ותזכה למצוות דוד לוי 098987548
שאלה: שנת השמיטה: האם מותר בשנת השמיטה לתת מים לעציצים שגודלים בתוך הבית?
תשובה: בשנת שמיטה מותר להשקות כל צמח לשם קיומו, בכל מקום בבית ובחצר.
שאלה: שבת: מזגן ומאוורר שנכבו ביום שבת האם מותר לקרוא לגוי או לילד קטן כדי שיבוא להדליק את החשמל?
תשובה: אסור להיעזר בילד יהודי לחילול שבת. האפשרות להעזר בגוי היא מורכבת וכוללת תנאים שונים. עיין בקישור להלן סעיף ה
שאלה: למה יש לנו תאוות?!? -לבנות: למה גם לנו הבנות וגם לבנים יש את התאוות ואת היצרים לכל הבינו לבינה הזה.? לכל הדברים האלו אפילו בלדבר אחד עם השני וסתם להיות ביחד. אפילו ששומרים נגיעה והכל!! אשמח אם תענו לי מהר,
תשובה: לך יקרה. אני חושבת שהתשובה לכל הדבר הזה נעוצה בעובדה שאנחנו בני אדם. כבר מימי הבריאה, אנחנו יודעים שלאדם הראשון היו תאוות. ככה נבראנו. התאווה שלנו והיצר שלנו הוא דבר טוב כל עוד אנחנו יודעים לשלוט בו ולהפוך אוץו לדבר חיובי. לדוג, הרצון הזה בקרבה של בני המין השני, היא חלק מהמנוע הזה שמקדם אותנו לעבר חתונה והקמת בית עם ילדים. בלי הרצון הזה והתאווה הזו, ככל הנראה לא היינו רוצים לעולם להתחתן, ובטח שלא להביא ילדים בהמשך. המשמעות היא בעצם, שבלי התאווה הזו, המין האנושי היה נכחד, כי לא היתה לו המשכיות. אני חושבת שבעצם מה שאני רוצה לומר הוא משהו עקרוני יותר מאשר היחס שלנו לקירבה ולרצון ליחסים בינו לבינה. העניין הוא שכבני אדם נולדנו עם התאווה ועם שלל תכונות שמאפיינות אותנו כאנשים. חלקן תכונות טובות וחלקן תכונות, שכשאנחנו שולטים בהם אנחנו יכולים להתקדם ולהפוך לאנשים טובים יותר. היהדות לא דורשת מהאדם להתנזר בחייו, ואפילו לא מעודדת את הנזירים שמסתגפים כל ימיהם. היהדות מעודדת אותנו לשלוט ביצרים שלנו ובתאוות שלנו, ובכך בעצם להפוך לאנשים טובים יותר. מקווה שקצת יותר ברור עכשיו בהצלחה סיון. sivanlax gmail.com
שאלה: השריית חסה במים עם מלח: האם אפשר להשרות עלי חסה וכרוב שהם "גוש קטיף" במים עם מלח ולא עם סבון?
תשובה: יש על נושא זה וויכוח בן הרבנים החוקרים את הנושא הזה. יש אומרים שלמי מלח או חומץ אין שום יתרון על סתם מים, כי המלח או החומץ אמנם הורג את החרק אבל אינו מסיר אותו מהעלים. הסיבה לכך היא שלחרקים יש סוג של דבק על הרגליים,ורק מי סבון ממיס אותו,ואחר כך כשרוחצים את העלה תחת זרם מים החרק יורד. יש אנשים שלא רוצים להשרות במי סבון בגלל טעם הסבון שנשאר על העלים. ובאמת נכון שבמידה ומשתמשים במי סבון מרוכזים נשאר טעם של סבון. אולם גם כמות מאד קטנה של סבון יעיל להמיס את הדבק. והיחס הרצוי הוא : חצי כפית סבון כלים לליטר(נטלה) של מים. וחשוב לשים קודם את המים ואחר כך את הסבון כדי שלא יבצרו הרבה בועות של סבון שהם מחריפים את הטעם של הסבון.
שאלה: בית וכשרות בכלים: לכם האם מותר לאכול בבית שידוע שלא מפרידים שם כלים? האם לילדים מותר לאכול בבית זה? מה ניתן לעשות כדי לא לפגוע ב בית (בין הבעל לאשה) וכדי לא לפגוע במשפחתו של הבעל שאצלם לא מפרידים כלים?
תשובה: וברכת ד  באכילת דברים קרים אין בעיה כלל. במאכלים חמים רק לכתחילה יש להקפיד, אבל לא בדיעבד, ולא במקום שיכול להגיע למריבות. ובלבד שיהיה ברור שהכלי הוא לפחות עברו 24 שעות משעת ההשתמשות האחרונה בחם. לילדים בודאי שאפשר להקל. בברכת התורה והארץ יהודה הלוי עמיחי מכון התורה והארץ כפר דרום שבי דרום
שאלה: יום הולדת: אמרתי למישהו שאני חוגגת רק עברי, והוא אמר לי שגם עברי אסור לחגוג כי זה מנהג לועזי ומותר לחגוג רק חתונות, בריתות וכו. האם זה נכון?
תשובה: וברכת ד  מזל טוב ליום הולדתך. אין איסור לחוג יום הולדת כמו כן אין מצוה לחוג ימי הולדת. היו ימי הולדת חשובים שבודאי נחגגו (גיל ששים, שבעים, שמונים), היו גדולי ישראל שחגגו ימי הולדת כל שנה. השאלה היא מה עושים ביום הולדת, האם מקדישים את עיקר הזמן לבחינה במה התקדמתי או חלילה נסוגותי בשנה זו, האם ישנם קבלות טובות לעתיד. במקרה כזה יום הולדת רצוי ומועיל, אם יום ההולדת הוא סתם חגיגה אין לה מקור ביהדות. בברכת התורה והארץ יהודה הלוי עמיחי מכון התורה והארץ כפר דרום שבי דרום
שאלה: ק"ש   נקיון: הרב, אודה לרב אם יוכל לענות על שתי שאלות בהן נתקלתי: 1. האם מותר לי להחליף טיטול מלוכלך לתינוקת בחדר בו בעלי לומד תורה אם הוא לא מריח את הטיטול ולא רואה אותו (כי הוא מסתכל לכיוון אחר)? התינוקת כבר אוכלת אוכל מוצק אם זה רלוונטי. 2. בתור אמא לילדים קטנים תפילת שחרית שלי מתעכבת הרבה פעמים לשעה מאוחרת יחסית. האם יש עניין שאתאמץ לקרא ק"ש בזמנה (כלומר לפני שאגיע אליה ר התפילה הרגיל בשעה מאוחרת יותר)? אם כן - האם אוכל להסתפק בפרשיה ראשונה או צריך את כל השלוש? חיה
תשובה: וברכת ד  א. אם יש ריח אסור, בלא ריח אפשר. ב. אמא שעסוקה מאד פטורה מתפילה שלימה, יכולה לצאת ידי חובה בבקשה אחת. גם קריאת שמע אפשר לדחות. ואם אפשר לקרוא פרשה ראשונה בודאי עדיף. בברכת התורה והארץ יהודה הלוי עמיחי מכון התורה והארץ כפר דרום שבי דרום
שאלה: שדכנות: שאלה בת שני חלקים. 1. השתדכנו בן זוגי ואני על ידי ארגון שנוסד על מנת לקיים מפגשי פו"פ. כשפנינו אליהם על מנת לתת להם דמי שדכנות, הם סירבו לקבל ואחר כך אחת מהן הסכימה והשאר דחו אותנו. נתנו דמי שדכנות גם לרב היועץ שעזר לנו לסגור את השידוך ומתנה לבחורה שהביאה אותי למפגשים האלה. עד מתי והאם צריך לרדוף אחרי מארגני המפגשים על מנת לתת להם דמי שדכנות או האם אפשר לתרום לאיזשהו ארגון? 2. אני בעצמי התחלתי לעסוק בשידוכים. נשאלתי אם אעשה שידוכים בחינם בלבד (די נדרשתי להבטיח את זה מצד מישהו מסויים כדי "לחבר מאגרי פנויים פנויות"). אחר כך חשבתי על זה. כל מי שמשדך, עמל לא מעט זמן עבור יצירת שידוכים. בן זוגי ואני עובדים שכירים ואם אקדיש זמן לשידוכים - רק יעזור לי אם אקבל שכר מפעם לפעם כשאעשה שידוך. ידיד שלנו ניסה להיות שדכן והפסיק, כי לדבריו זה לא השתלם לו כלכלית והוא ספג הפסדים לא פשוטים. האם יש בעיה לבקש שכר שדכנות רק בסגירת שידוך? (כשברור לגמרי שמתחילת השידוך כולל כל המאמצים למצוא בן או בת זוג למישהו יהיו בחינם לגמרי).
תשובה: וברכת ד  נראה לי שכיוון והבטחתם לא לקחת שכר בשדכנות, אין ראוי לקחת אפילו על הסגירה עצמה, אלא א"כ תתאמו זו עם האנשים שהבטחתם להם, למרת שההבטחה שלכם איננה נדר, אבל בכו"א מוצא שפתך תשמור. והתורה רוצה שיהיה הין שלך הין ולאו שלך לאו. על כן תתאמו בבקשה עם האנשים שעשו עמכם חסד, ותגיעו אי"ה להחלטה משותפת. בברכת התורה והארץ יהודה הלוי עמיחי מכון התורה והארץ כפר דרום שבי דרום
שאלה: בחירת שם לתינוק: אני ואשתי מתלבטים נורא בעניין בחירת שם לתינוק, היא מאוד מעוניינת בשם לביא ואני מעוניין בשם בועז, אני חושש שאאלץ להיכנע לשם שאשתי בוחרת, אך איני מתחבר לשם זה בכלל מה הרב ממליץ לעשות? השם בועז זה השם היחיד שאני מתחבר אליו וחושב שהוא ראוי לבננו אשמח לקבל תשובה במהרה כי הברית אמור להתקיים ביום שישי ב"ה
תשובה: וברכת ד  אני ממליץ שהנושא יגיע להסכמה ביחד, כתוב שלהורים יש סייעתא דשמיא בבחירת השם. משמע שלשניהם יחד. כמו כן יש לדעת ששם שהוא נמדד לפי התחברות או לא איננו אמיתי, מכיוון שהתחברות זה דבר זמני ובעוד שנה שנתיים משתנים הנתונים, יש להשתדל לתת שם שיש לו משמעות לגבי ההורים, או מבטא דבר מה, אלו שמות שלא משתנים אלא מגלים את מהות התינוק. תזכו לגדלו לתורה, לחופה ומעשים טובים בברכת התורה והארץ יהודה הלוי עמיחי מכון התורה והארץ כפר דרום שבי דרום
שאלה: עזרה בבקשה: יש לי בעיה ממש גדולה לפני הרבה זמן נתתי חתול מהרחוב למישהי שמטפלת בחתולים וזאת הייתה טעות כי יש לה הרבה חתולים חולים בבית אני משלם על החתול את הטיפול הכל כי אני מרגיש שזאת אחריות שלי שהבאתי לה אותו עד כאשר אמצא לחתול בית ואוכל להוציא אותו משם הייתה איזה תקופה שהזנחתי ולא לקחתי את החתול לוטרינר ואולי בתקופה הזאת החתולים האחרים שלה נדבקו ממנו ועכשיו השאלה שלי אם זאת אחריות שלי לשלם על הטיפול של החתולים האחרים ולדאוג לבריאותם אם יש חשש שבזמן שלא טיפלתי בחתול החולה הם נדבקו זה ממש חשוב לי אז אשמח לתשובה רצינית ומפורטת בנושא זה אולי נשמע התעסקות לא רצינית אבל משהו בפנים מצפונית מפריע לי אני חייב לדעת אם זה באחריותי זה ממש חשוב לי
תשובה: לא הסברת מה חייבת לעשות המטפלת ומה אתה, כיצד היחסי עבודה ביניכם, האם היה הסכם בכתב או בעל פה? כמו כן מה טוענת המטפלת? בברכת התורה והארץ יהודה הלוי עמיחי מכון התורה והארץ כפר דרום שבי דרום
שאלה: ברית מילה: למדתי השבוע עם אחותי הקטנה את מצוות ברית המילה שהיא לגברים,ורציתי לישאול מדוע עם גבר מחליט לא לעשות ברית מילה אז יש לו עונש מאוד גדול,הרי למדתי שלהיות יהודי זה מבחירה,אבל אם לא תעשה ברית מילה יהיה לך עונש,אז מה הבחירה,למה יש עונש כזה גדול?
תשובה: אדם הנולד לעם ישראל הוא חלק מברית שנכרתה על ידי אבותיו. כבר בתורה אנו למדים כי "ולא אתכם, לבדכם אנכי כרת את-הברית הזאת ואת-האלה הזאת. כי את אשר ישנו פה עמנו עמד היום לפני ד  אלהינו, ואת אשר איננו פה עמנו היום". על כן, אם הוא לא מצטרף לברית הזו על ידי ברית המילה שהוא מבצע בגופו   הוא נכרת מתוך עמו, שזה עצמו העונש היותר גדול שיכול להיות. מי שהוא חלק מהברית שבין הקב"ה ובין עם ישראל מחויב בה, וכשהוא נמנע מלהיות חלק ממנה   הוא מוצא מהעם ומהחיים המיוחדים של עם ישראל.
שאלה: אסטרולוגיה וגויים: הרב:) אשמח לשאול שאלה בנוגע לאסטרולוגיה חכמים קבעו שאין מזל בישראל אבל מה עם הגויים,להם יש מזל?הרי הקב"ה קובע להם את הגויים ולפי שיטות מסוימות ביהדות גם לגויים יש השגחה פרטית אז האם המזל יכול לשנות את מה שנקבע להם? הרי אסטרולוגיה זה מזל
תשובה: לאמתו של דבר, אין אנו יודעים באמת כיצד הקב"ה מנהיג את העולם. אנחנו מאמינים כי חלק מהנהגת הגויים היא במזל, אולם אין אנו יודעים עד הסוף מהו אותו "מזל". על כן, טוב לנו יותר להתעסק בעצמנו.
שאלה: תעודות כשרות: רציתי לשאול לגבי תעודות הכשרות שיש במסעדות וחנויות. שמעתי ממשהו שעבד במסעדה עם תעודת כשרות, שה השגחה שם די "חאפרית" למשל שהעובד הערבי מדליק את האש. ואולי שיש מסעדות בלי תעודה שיותר מקפידים. מה הרב אומר על זה? ועוד שאלה קטנה. האם אתם מכירים את "הכששרות הקהילתית"
תשובה: בישול עכו"ם : אשכנזים- די בהדלקת האש. ספרדים- היהודי צריך לבשל את האוכל ממש. ישנם רבנויות המתירים ברמה של כשרות רגילה לגוי לבשל. זה לא מצוין בתעודה והספרדים צריכים לשאול לפני שאוכלים שם. במידה ויש מקום שהגוי מדליק אז אנו מבקשים להתקשר לרבנות הראשית ולדווח על כך.025313131. אפשר לידע אותנו ואנו נפעל בדרכים שלנו לשיפור המצב או לפרסום העניין כדי שהציבור לא ייכשל. איננו מכירים את "הכשרות הקהילתית". על פי חוק כל בית עסק שמציג את עצמו ככשר צריך חייב תעודת כשרות של הרבנות. כל תעודה אחרת באה כתוספת בלבד לתעודת הרבנות המקומית.
שאלה: נוסח מחילה של הגר"א: האם ניתן לצרף עבורי את הנוסח למחילה של הגר"א? או לחילופין להפנות אותי למקור בו אוכל להשיג את הנוסח?
תשובה: לצערי אני לא יודע במה מדובר. אולי מי מהקוראים?
שאלה: אזכרה: כבוד הרב אבי נפטר ב30.01.13 י ט בשבט רציתי לדעת מתי האזכרה שלו צריכה להיות? לפי התאריך העברי? מתי זה יוצא? על התייחסותך בנושא.
תשובה: לפי הלוח, 30.1.14 הוא כט בשבט. האם זה התאריך?
שאלה: הרב אבינר והבית היהודי: לרב שרלו קראתי את ההתקפות של הרב אבינר על הבית היהודי,ורציתי לדעת מה עמדת הרב (שרלו) על ההתקפות האלה.
תשובה: אני לא מבין למה אני צריך לענות על השאלה הזו. הרב אבינר רשאי לכתוב את מה שהוא רוצה. אם הוא חושב שצריך לכתוב התקפות על מדיניות מפלגה פוליטית וחושב שהיא צריכה לציית למישהו - שיכתוב את מה שהוא מאמין בו. כל אחד רשאי לחשוב את מה שהוא רוצה. לכתוב את מה שהוא רוצה. לטעון את מה שהוא רוצה (אני מדגיש כי דבריי נוגעים לתחום העמדות ולא לתחום העובדות). ובד בבד, על מפלגת הבית היהודי להחליט איך היא רוצה לנהל את ענייניה - האם לציית לגורמים מחוצה לה, ואם כן - למי וכדו. כשתחליט - שתודיע לבוחר, וכל אחד יבחר את מה שהוא חושב לנכון לעשות. ואין שום סיבה שבעולם שאני צריך להתייחס לטענות בעד ונגד ה"בית היהודי". ההפרדה בין רבנות לפוליטיקה מעשית (לא ברמת העקרונות) נראית בעיני חיונית יותר מתמיד, על רקע חילול כבודו של הרב עובדיה יוסף הי"ו. הדבר היחיד שחשוב בעיניי הוא הדבר ההלכתי, המוסרי והאתי. אני שב וטוען הוא שאת כל הדברים האלה כל מפלגה, ובתוכן ה"בית היהודי", צריכים להגיד לבוחרים לפני הבחירות, ולאחר הבחירות לממש את מה שהם הבטיחו. אם ה"בית היהודי" רוצה לציית לרב אבינר, לרבנות הראשית, לרב דרוקמן, לוועדת רבנים, לרבני צהר, למועצת גדולי התורה - למי שלא יהיה, שתודיע מראש, ושתמלא אחר התחייבותה. אם היא רוצה לקבוע את המדיניות שלה במוסדות המפלגה - שתודיע על כך מראש, ותממש את הדרך הזו בפועל. טענתי ההלכתית המוסרית והאתית היא שהקולות של המפלגה שייכים לגורם אחד בלבד - לבוחרים שלה, והמפלגה חייבת למלא אחר רצון בוחריה, ולא אחר רצון של שום גורם אחר מאשר בוחריה. אין דרך לדעת את רצון בוחריה מלבד ההתחייבות לפני הבחירות ובקשת האמון של הבוחר, ומכאן והלאה היא חייבת למלא את זה. חברי כנסת שהבטיחו דבר אחד לפני הבחירות ועושים את ההפך מועלים וגונבים את השליחות שהוטלה עליהם, והם לא ראוים לתפקידם. כדי להסיר ספק, דברים דומים אמרתי ברדיו ביום חמישי ברשת ב גם על ליברמן. המראיין ביקש לשמוע ממני ביקורת על הזיזג של ליברמן, ואני טענתי כי אם ליברמן רוצה לשנות את דעתו - דווקא עכשיו זה הזמן. שיציג את דמותו החדשה בפני הבוחר, ויבקש את אמון הבוחר, ויממש את הדמות החדשה לאחר הבחירות. לאמור: טענתי היא עקבית ושיטתית, ולא נוטה לאחת העמדות מסיבות לא ענייניות, אלא רק בדרך בה הפוליטיקה צריכה להתנהל בצדק וביושר.
שאלה: אחים: האם ילדים שנולדו לאמא מנישואים שניים נחשבים אחים חורגים לילדים מנישואים ראשונים למרות שנולדו מאותה האמא?
תשובה: וברכת ד  הם נחשבים אחים, מכיוון שנולדו לאותה אמא. אמנם יש דברים שאחים מהאם אינם אחים (כגון: דיני ירושה מסוימים) אבל בכל מקרה ההגדרה שהם אחים מן האם לכל דבר. בברכת התורה והארץ יהודה הלוי עמיחי מכון התורה והארץ כפר דרום שבי דרום
שאלה: גיזום בשמיטה: יש לנו בגינה עצים סרק גדולים - פיקוסים, שמסתירים את השמש. האם מותר בשנת שמיטה לגזום אותם כדי שהבית יהיה יותר מואר ופחות קר? אני מניחה שאם יהיה יותר אור שמש גם הצמחים שבגינה יגדלו יותר שזה טוב מבחינתי אבל המטרה שלי היא לאפשר לשמש להגיע לבית.
תשובה: לך למטרה זו מותר לגזום אותם ויש לעשות זאת בדרך שלא תועיל לעץ. כגון גיזום מלמעלה וגיזום הענפים רחוק מהגזע דוד לוי 098987548